उसके बाद उस भेडि़ए ने कभी भी गांव में कोई नुक्सान नहीं किया और कुछ ही समय में वह वहां का चहेता बन गया। कुछ वर्ष बाद जब उसकी मृत्यु हुई तो गांव के हर व्यक्ति की आंखों में आंसू थे, मानो उनका अपना कोई इस दुनिया को छोड़कर चला गया हो। एक अमरीकी विचारक ने कहा कि हमारी जिन्दगी की 90 फीसदी शिकायतें दूर हो जाएं, यदि लोग एक-दूसरे के बारे में बोलने की बजाय एक-दूसरे से बोलना शुरू कर दें। यदि इस बात को हम समझ पाए तो न केवल हमारा जीवन समस्या मुक्त होगा बल्कि हमारी छवि एक विनम्र इंसान की होते देर नहीं लगेगी।